smcproject/ml-wiki-sentences huggingface dataset:
അതിൽ താഴെ പറയുന്ന മത്സരങ്ങൾ ഉൾപ്പെടുന്നു : അന്താക്ഷരി ഡെയർ ഷോ മത്ക ഝട്ക രംഗോലി നിർമ്മാണം ഇൻഡോർ: ചെസ്സ്, ലുഡോ, ടേബിൾ ടെന്നീസ്, കാരം ഔട്ട്‌ഡോർ: ക്രിക്കറ്റ്, ഫുട്‌ബോൾ, വോളിബോൾ, ബാഡ്മിന്റൺ സാഹിത്യ പരിപാടി സ്പോർട്സ് മീറ്റ് ഡിജെ നൈറ്റ് La Fête - സാംസ്കാരിക രാത്രി വകുപ്പുകൾ അനസ്തീസിയ അനാട്ടമി ബയോകെമിസ്ട്രി കമ്മ്യൂണിറ്റി മെഡിസിൻ ഡെർമറ്റോളജിയും ലൈംഗികമായി പകരുന്ന രോഗങ്ങളും ടോക്സിക്കോളജി ഉൾപ്പെടെയുള്ള ഫോറൻസിക് മെഡിസിൻ ബയോഫിസിക്സ് ഉൾപ്പെടെയുള്ള ഹ്യൂമൻ ഫിസിയോളജി മെഡിസിൻ മൈക്രോബയോളജി പ്രസവചികിത്സയും ഗൈനക്കോളജിയും ഒഫ്താൽമോളജി ഓർത്തോപീഡിക്സ് ഒട്ടോറിനോലറിംഗോളജി പതോളജി പീഡിയാട്രിക്സ് ഫാർമക്കോളജി ഫിസിക്കൽ മെഡിസിനും പുനരധിവാസവും സൈക്യാട്രി റേഡിയോ-ഡയഗ്നോസിസും റേഡിയോ തെറാപ്പിയും ശസ്ത്രക്രിയ ഇതും കാണുക Education in India Education in Bihar Medical Colleges in India (MCI approved) Vardhman Institute of Medical Sciences Jawaharlal Nehru Medical College and Hospital Sri Krishna Medical College and Hospital Darbhanga Medical College and Hospital Nalanda Medical College and Hospital Patna Medical College and Hospital Indira Gandhi Institute of Medical Sciences അവലംബം പുറം കണ്ണികൾ എ എൻ മഗധ് മെഡിക്കൽ കോളേജ് ഗയ(എംസിഐ) ഔദ്യോഗിക സൈറ്റ് ANMMCH Archived 2011-10-04 at the Wayback Machine .
ബീഹാറിലെ മെഡിക്കൽ ഇൻസ്റ്റിറ്റ്യൂട്ടുകൾ Archived 2016-10-08 at the Wayback Machine .
എഎൻഎംഎംസിഎച്ചിന്റെ വകുപ്പുകൾ Archived 2011-10-05 at the Wayback Machine .
എഎൻഎംഎംസിഎച്ചിലെ കോഴ്സുകൾ Archived 2011-10-05 at the Wayback Machine .
അനുചരന്മാർ
ഭാരതീയനാടകങ്ങളിൽ നായകന്റെ സഹായികളായി പ്രത്യക്ഷപ്പെടുന്ന കഥാപാത്രങ്ങളാണ് അനുചരന്മാർ .
വളരെ പരന്നതും പ്രസംഗകമായി വരുന്ന സംഭവങ്ങളോടുകൂടിയതുമായ ഇതിവൃത്ത ഘടനകളിൽ നായകസാമാന്യഗുണങ്ങൾ തികയാത്ത സഹായകന് പീഠമർദൻ എന്നാണ് പേര്.
നായകനെ ശൃംഗാരകാര്യങ്ങളിലും അർഥവിചാരത്തിലും അന്തഃപുര രക്ഷണത്തിലും ദണ്ഡധർമകാര്യങ്ങളുടെ നിർവഹണത്തിലും സഹായിക്കുന്ന അനുചരൻമാരുണ്ട്.
ശൃംഗാരവ്യാപാരങ്ങളിലെ സഹായകൻമാർ വിദൂഷകവിടചേടാദികളാണ്.
മാല കെട്ടുന്നവരും വസ്ത്രം അലക്കുന്നവരും മുറുക്കാനെടുക്കുന്നവരും കുറിക്കൂട്ടുണ്ടാക്കുന്നവരും മറ്റും ഈ ഗണത്തിൽപെടും.
ഭാഷയിലും വേഷത്തിലും ആകാരത്തിലും ഹാസകനും കലഹപ്രിയനും കർമകുശലനുമായ അനുചരനാണ് വിദൂഷകൻ.
സമ്പൽ സുഖമില്ലാത്തവനും ധൂർത്തനും അല്പം കലാജ്ഞാനമുള്ളവനും ശൃംഗാരവേഷകുശലനും വാക്പടുവും സുമുഖനും സഭയിൽ സുസമ്മതനുമാണ് വിടൻ.
പ്രേഷ്യനെന്നു പ്രസിദ്ധനായിട്ടുള്ളവൻ ചേടൻ.
നായകനെ അർഥവിചാരത്തിൽ സഹായിക്കുന്ന ആളാണ് മന്ത്രി.
ഷണ്ഡൻമാർ, വാമനൻമാർ, കിരാതൻമാർ, മ്ളേച്ഛൻമാർ, ആഭീരൻമാർ, ശകാരൻമാർ, കുബ്ജൻമാർ മുതലായവരാണ് അന്തഃപുരസഹായകൻമാർ.
മത്തനും മൂർഖനും അഭിമാനിയും കുലഹീനനും സമ്പന്നനും അവിവാഹിതനും രാജസ്യാലനുമാണ് ശകാരൻ.
ശകാരനെ മൃച്ഛകടികത്തിലും, ഷണ്ഡൻ, വാമനൻ, കിരാതൻ, കുബ്ജൻ എന്നിവരെ രത്നാവലിയിലും കാണാം.
രാജാവിന്റെ ദണ്ഡ (ദുഷ്ടനിഗ്രഹ) സഹായകൻമാരാണ് ബന്ധുക്കളും സാമന്തൻമാരും കുമാരകൻമാരും കാടൻമാരും സൈനികരും.
ധർമസഹായകൻമാർ ഋത്വിക്കുകളും പുരോഹിതൻമാരും ബ്രഹ്മജ്ഞാനികളും താപസൻമാരുമാണ്.
ഇവരിൽ പീഠമർദൻ , മന്ത്രി, പുരോഹിതൻ എന്നിവർ ഉത്തമൻമാരും വിടനും വിദൂഷകനും മധ്യമൻമാരും ശകാരചേടാദികൾ അധമൻമാരുമായി ഗണിക്കപ്പെടുന്നു.
നിസ്രഷ്ടാർഥൻ, മിതാർഥൻ, സന്ദേശഹരൻ ഇങ്ങനെ മൂന്നു വിധമുണ്ട് പ്രേഷ്യ(ദൂത)ൻമാർ.
“ രണ്ടുപേരുടെയും ഭാവ- മറിഞ്ഞുത്തരമോതിടും, കാര്യം നന്നായ് നടത്തീടും നിസ്രഷ്ടാർഥന വൻ ദൃഢം മിതാർഥ ൻ കാര്യസാരത്തെ ചുരുക്കിപ്പറയുന്നവൻ; ചൊല്ലിവിട്ടതതേമട്ടിൽ ചൊൽവോൻ സന്ദേശഹാരകൻ . (സാഹിത്യദർപ്പണം) ” കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുചരൻമാർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുജ ട്രെഹാൻ കപൂർ ഇംഗ്ലീഷ് വിലാസം https://ml.wikipedia.org/wiki/Anuja_Trehan_Kapur
സ്കൂൾ കൗൺസിലറും, സാമൂഹിക പ്രവർത്തകയും, അഭിഭാഷകയും ആയ ഒരു ഇന്ത്യൻ ക്രിമിനൽ സൈക്കോളജിസ്റ്റ് ആണ് അനുജ ട്രെഹാൻ കപൂർ (ജനനം: 24 ഒക്ടോബർ 1975) ആദ്യകാല ജീവിതവും വിദ്യാഭ്യാസവും.
ഡൽഹിയിൽ ജനിച്ച കപൂർ, പഞ്ചാബി കുടുംബത്തിലാണ് വളർന്നത്.
ഡെൽഹിയിലെ തിസ് ഹസാരിയിലെ ക്വീൻ മേരി സ്കൂളിൽ നിന്ന് പ്രാഥമിക വിദ്യാഭ്യാസം നേടുകയും ഡെൽഹി യൂണിവേഴ്സിറ്റിയിൽ നിന്ന് ക്രിമിനോളജി മനഃശാസ്ത്രത്തിൽ ബിരുദാനന്തര ബിരുദവും നേടി.
അനുദിനമുനു കാവുമയ്യ ഇംഗ്ലീഷ് വിലാസം https://ml.wikipedia.org/wiki/Anudinamunu_kaavumayya
പൂചി ശ്രീനിവാസ അയ്യങ്കാർ ബേഗഡരാഗത്തിൽ ചിട്ടപ്പെടുത്തിയ ഒരു കൃതിയാണ് അനുദിനമുനു കാവുമൈയ .
അനു ദിനമുനു കാവു മൈയ ആദിവെങ്കടേശ്വര അനുപല്ലവി
ഗനുഡദുനീ മഹാകൃപ കടാക്ഷമുനു കോരിടിനാനു ചരണം
കനകാന രുചി നിരൂപമു കർഗോദയ ശയന ദനരുന്നുദാസു ലാമനി താല ചിമോരലിദമോ ഘനഘനപരിതാപനുലാനുക നികരമുതൊദിർചി വനജലൊചനുദാഗുശ്രീനിവാസ വരധ വെഗമേനാനു അവലംബം പുറത്തേക്കുള്ള കണ്ണികൾ മമ്പളം സഹോദരിമാരുടെ ആലാപനം
അനുഗ്രഹീതൻ ആന്റണി
സംവിധായകൻ പ്രിൻസ് ജോയ് ആദ്യമായി സംവിധാനം ചെയ്ത ഒരു സിനിമയാണ് അനുഗ്രഹീതൻ ആന്റണി .
പ്രധാന കഥാപാത്രങ്ങളായി സണ്ണി വെയ്ൻ , ഗൗരി ജി. കിഷൻ എന്നിവരും അവരോടൊപ്പം സിദ്ദിഖ് , ഇന്ദ്രൻസ് , സുരാജ് വെഞ്ഞാറമൂട് , ബൈജു സന്തോഷ് എന്നിവരും അഭിനയിക്കുന്നു.
ലക്ഷ്യ എന്റർടൈൻമെന്റിന്റെ ബാനറിൽ എം ഷിജിത്തും, റേറ്റ്കോൺ സിനിമാസിന്റെ ബാനറിൽ, തുഷാർ.
എസ് ഉം ചേർന്ന് ആണ് ചിത്രം നിർമിച്ചിരിക്കുന്നത്.
ആന്റണി എന്ന വ്യക്തിയുടെ മരണത്തോടെയാണ് സിനിമയുടെ ആരംഭം.
പിന്നീട് ആന്റണിയുടെ മരണശേഷം ആത്മാവായി വന്ന് ശവസംസ്കാര നടപടികൾ നിരീക്ഷിക്കുന്നു.
അച്ഛന്റെ വളർത്തു നായയായ റോണിക്ക് മാത്രമേ ആന്റണിയെ കാണാൻ സാധിക്കുന്നുള്ളൂ.
ജീവിച്ചിരിക്കുന്ന മറ്റാരോടും സംസാരിക്കാനോ സ്പർശിക്കാനോ അയാൾക്ക് കഴിയില്ല.
മരണശേഷമുള്ള ആദ്യദിനം, അയാൾ ആന്റപ്പൻ എന്ന ആത്മാവിനെ കണ്ടുമുട്ടുന്നു.
ആത്മാക്കൾ 7 ദിവസം മാത്രമേ ഭൂമിയിൽ ഉണ്ടാകൂ എന്ന് ആന്റപ്പൻ വെളിപ്പെടുത്തുന്നുമുണ്ട്.
ചിത്രം പിന്നീട് ഒരു ഫ്ലാഷ്ബാക്കിലേക്ക് വ്യതിചലിക്കുന്നു.
ആന്റണി എഞ്ചിനീയറിംഗിൽ ഡ്രോപ്പ് ഔട്ട് ആവുകയും തുടർന്ന് സ്വന്തമായി ഒരു ഫോട്ടോ സ്റ്റുഡിയോയുമായി മുന്നോട്ട് പോകുന്നതായാണ് സിനിമയിൽ കാണാൻ സാധിക്കുക.
ആന്റണിയുടെ അച്ഛൻ ഒരു റിട്ടയേർഡ് സ്ക്കൂൾ അദ്ധ്യാപകനാണ്.
ആന്റണിയുടെ മുഷിച്ചിലിൽ മടുത്ത ആന്റണിയുടെ അച്ഛൻ, അയാൾ റൂബി, റോണി എന്നീ വളർത്തുനായ്ക്കളെ വാങ്ങന്നു.
ആന്റണി തന്റെ പിതാവിന്റെ അനുമതിയില്ലാതെ മറ്റൊരാൾക്ക് റൂബിയെ വിൽക്കുകയും ചെയ്യുന്നു.
ഇതിനിടയിൽ, ആന്റണി സഞ്ജന എന്ന പെൺകുട്ടിയെ കണ്ടുമുട്ടുകയും, തുടർന്ന് പ്രണയത്തിലാവുകയും ചെയ്യുന്നുണ്ട്.
പക്ഷേ, തന്റെ പ്രണയം അവളോട് ഏറ്റുപറയുന്നതിനുമുമ്പ്, അവൻ ഒരു അപകടത്തിൽ പെട്ട് മരിക്കുന്നു.
ഇപ്പോൾ അവന്റെ ആത്മാവ്, അവന്റെ മരണവാർത്തയും അവളോടുള്ള സ്നേഹവും അറിയിക്കാൻ ആഗ്രഹിക്കുന്നു.
പക്ഷേ അത് ചെയ്യാൻ കഴിയുന്നില്ല.
ഈ വാർത്ത സഞ്ജനയിലേക്ക് എത്തിക്കാനുള്ള ഒരു മാർഗം കണ്ടെത്താൻ അയാൾ പാടുപെടുന്നതിനിടയിൽ, റോണി അവന്റെ കൂടെ കൂടുകയും അവനെ പിന്തുടരുകയും ചെയ്യുന്നു.
ഒടുവിൽ, തന്റെ ഏഴാമത്തെയും അവസാനത്തെയും ദിവസത്തിൽ, റോണി ആന്റണിയുടെ മരണം അറിയിക്കുന്ന ഒരു പത്രിക സഞ്ജനയുടെ അടുക്കലേക്ക് കൊണ്ടു ചെല്ലുന്നു.
തുടർന്ന് അവൻ മരിച്ചെന്ന് അവളോട് വിജയകരമായി വെളിപ്പെടുത്താൻ റോണിക്ക് സാധിക്കുകയും ചെയ്യുന്നു.
അതിനുശേഷം അവൾ ആന്റണിയുടെ വീട് സന്ദർശിക്കുകയും അവളോടുള്ള ആന്റണിയുടെ യഥാർത്ഥ സ്നേഹം തിരിച്ചറിയുകയും തുടർന്ന് ആന്റണിയുടെ അവസാന ആഗ്രഹം നിറവേറ്റുകയും ചെയ്യുന്നു.
അവസാനം, ആൻറണി റൂബിയെ കണ്ടെത്തുകയും, റൂബിയെ റോണിയുമായി വീണ്ടും ഒന്നിപ്പിക്കുന്നു.
ആന്റണിയുടെ ദുഃഖിതനായ പിതാവിന് കമ്പനി നൽകാൻ അവർ ഒരുമിച്ച് ആന്റണിയുടെ വീട്ടിലേക്ക് മടങ്ങുന്നു.
രാത്രിയിൽ ആകാശത്ത് ഒരു നക്ഷത്രത്തെ ചൂണ്ടി അത് ആന്റണിയാണെന്ന് റോണി സൂചിപ്പിക്കുന്നത് സിനിമയുടെ അന്ത്യഭാഗത്ത് നമുക്ക് കാണാൻ സാധിക്കുന്നതാണ്.
കഥാപാത്രങ്ങൾ സണ്ണി വെയ്ൻ - ആന്റണി വർഗ്ഗീസ് സിദ്ദിഖ് - വർഗ്ഗീസ് മാഷ്, ആന്റണിയുടെ അച്ഛൻ ഗൗരി ജി. കിഷൻ - സജ്ഞന മാധവൻ ഇന്ദ്രൻസ് - മാധവൻ, സജ്ഞനയുടെ അച്ഛൻ സുരാജ് വെഞ്ഞാറമൂട് - ആന്റപ്പൻ ബൈജു സന്തോഷ് - പിച്ചാത്തിപ്പിടി ദാസപ്പൻ ജാഫർ ഇടുക്കി - പൗലേട്ടൻ മണികണ്ഠൻ ആർ.ആചാരി - സുധർമ്മൻ ഷൈൻ ടോം ചാക്കോ - സൻജ്ഞയ് മാധവൻ, സജ്ഞനയുടെ സഹോദരൻ ഡെയ്ൻ ഡേവിസ് - റോയ് മാല പാർവ്വതി - തങ്കമണി പ്രശാന്ത് അലക്സാണ്ടർ - ഫ്രാൻസിസ് മുത്തുമണി - ഷെല്ലറ്റ് ലുക്മാൻ - രമണൻ നന്ദൻ ഉണ്ണി - ലാലൻ ഹരീഷ് പെങ്ങൻ - ബെന്റോ മാഷ് അരൂപ് - സുബീഷ് സെബൻ - നവീൻ നവീൻ കാലിക്കറ്റ് - ലോറ്ററി ഏജന്റ് ബിജു ബെർനാട് - എസ്.ഐ ബെർനാട് നവീൻ - ഫോട്ടോഗ്രാഫർ മനോജ് ഉണ്ണി കാർത്തികേയൻ - ഉണ്ണി മിഷ ഷോജി - ഷിനി വേധ ലക്ഷ്മി - കിങ്ങിണി മെൽവിൻ ജി. ബാബു - കുട്ടൻ ശബ്ദ ആലേഖനം
മനു മഞ്ജിതിന്റെ വരികൾക്ക് അരുൺ മുരളീധരനാണ് ഈണം നൽകിയത്.
2021 ഏപ്രിൽ 1 ന് ചിത്രം തിയേറ്ററുകളിൽ റിലീസ് ചെയ്തു.
ഇന്ത്യയിലെ കോവിഡ് -19 രണ്ടാം തരംഗം കാരണം ഇതിന് പരിമിതമായ തിയറ്റർ റൺ മാത്രമേ ഉണ്ടായിരുന്നുള്ളൂ.
ജൂലൈ 23 മുതൽ ആമസോൺ പ്രൈം വീഡിയോയിൽ ചിത്രം സ്ട്രീം ചെയ്യാൻ തുടങ്ങി.
മഴവിൽ മനോരമയിൽ ആഗസ്റ്റ് 8 ന് വൈകുന്നേരം 5.00 മണിക്ക് ഇത് മിനി സ്ക്രീനിൽ ആദ്യമായി  പ്രദർശിപ്പിക്കപ്പെട്ടു.
അനുഗ്രഹ് നാരായൺ സിൻഹ
'ബീഹാർ വിഭൂതി' എന്നറിയപ്പെട്ടിരുന്ന ഡോ. അനുഗ്രഹ് നാരായൺ സിൻഹ (1887 ജൂൺ 18 - 5 ജൂലൈ 1957) ഒരു ഇന്ത്യൻ ദേശീയ നേതാവും, ചമ്പാരൺ സത്യാഗ്രഹത്തിൽ പങ്കെടുത്തയാളും ഗാന്ധിയനും അതിലുപരി ആധുനിക ബിഹാറിന്റെ ശിൽപ്പികളിലൊരാളുമായിരുന്നു.
അദ്ദേഹം ബീഹാർ സംസ്ഥാനത്തെ ആദ്യ ഉപമുഖ്യമന്ത്രിയുടെയും  ധനമന്ത്രിയുടേയും ചുമതലകൾ വഹിച്ചിരുന്നു (1946–1957).
ജീവിതരേഖ സ്വാതന്ത്ര്യ പ്രസ്ഥാനം മാതൃകാ സർക്കാർ രാഷ്ട്രീയ പൈതൃകം അവലംബം ↑ ↑ ↑ ↑
അനുദൈർഘ്യതരംഗം ഇംഗ്ലീഷ് വിലാസം https://ml.wikipedia.org/wiki/Longitudinal_wave അനുദൈർഘ്യ മർദ്ദ തരംഗം
ഭൗതികശാസ്ത്രത്തിൽ , ഒരു സഞ്ചരിക്കുന്ന തരംഗം, അതു സഞ്ചരിക്കുന്ന രദിശക്ക് സമാന്തരമായി മാധ്യമത്തിലെ കണികകളെ ചലിപ്പിക്കുന്നുവെങ്കിൽ, അതിനെ അനുദൈർഘ്യതരംഗം (Longitudinal Waves)എന്ന് വിളിക്കുന്നു.
വൈദ്യുതകാന്തികവികിരണമല്ലാത്ത തരംഗങ്ങളിൽ പലതും അനുദൈർഘ്യതരംഗങ്ങളാണ്.
ശബ്ദതരംഗങ്ങളും മർദ്ദതരംഗങ്ങളും ഭൂകമ്പമോ, സ്ഫോടനമോ കൊണ്ടുണ്ടാവുന്ന പ്രാഥമിക തരംഗങ്ങളും (Primary waves, P-waves), അനുദൈർഘ്യതരംഗങ്ങൾക്ക് ഉദാഹരണങ്ങളാണ്.
ശബ്ദതരംഗങ്ങളുടെ സ്ഥാനാന്തരവും (Displacement) ആവൃത്തിയും (Frequency) സമയവും തമ്മിലുള്ള ബന്ധം കാണിക്കുന്ന സമവാക്യം താഴെ നൽകിയിരിക്കുന്നു.
y ( x , t ) = y 0 sin ⁡ ( ω ( t − x c ) ) {\displaystyle y(x,t)=y_{0}\sin {\Bigg (}\omega \left(t-{\frac {x}{c}}\right){\Bigg )}} ഇതിൽ y തരംഗത്തിന്റെ തത്സമയ സ്ഥാനാന്തരം; x തരംഗസ്രോതസ്സിൽ നിന്നും ഉള്ള അകലം t കഴിഞ്ഞുപോയ സമയം; y 0 {\displaystyle y_{0}} തരംഗത്തിന്റെ ആയതി (Amplitude), c തരംഗത്തിന്റെ വേഗത (Speed) ω തരംഗത്തിന്റെ കോണീയാവൃത്തി / ഘൂർണനാവൃത്തി/വർത്തുലാവൃത്തി (Angular frequency)
ശബ്ദതരംഗങ്ങളുടെ സഞ്ചാരവേഗത, അതു സഞ്ചരിക്കുന്ന മാധ്യമത്തിന്റെ സ്വഭാവം, താപം, സമ്മർദ്ദം എന്നിവ ആശ്രയിച്ചിരിക്കുന്നു.
അനുദൈർഘ്യതരംഗം കാണിക്കുന്ന ചലച്ചിത്രം ഇതും കാണുക
തരംഗം
അനുപ്രസ്ഥതരംഗം
അനുദോരം ബൊറൂവാ
അനുദോരം ബൊറൂവ/ആനന്ദ റാം ബറുവ ( ആസാമീസ് : আনন্দৰাম বুুৱা ; 1850-1889) ഒരു ഇന്ത്യൻ അഭിഭാഷകനും, സംസ്കൃത പണ്ഡിതനുമായിരുന്നു.
അസം സംസ്ഥാനത്ത് നിന്നുള്ള ആദ്യ ബിരുദധാരിയും ഇന്ത്യൻ സിവിൽ സർവീസിലെ അംഗവുമായിരുന്നു അദ്ദേഹം.
സാഹിത്യ കൃതികൾ സംസ്കൃത ക്ലാസിക്കുകൾ ഭവഭൂതിയുടെ മഹാവീരചരിതം, സരസ്വതീകണ്ഠാഭരണം, നാമലിംഗാനുശാസന, ജാനകിരാമഭാഷ്യ.
മറ്റ് പ്രവൃത്തികൾ ഭവഭൂതിയും അദ്ദേഹത്തിന്റെ സ്ഥാനവും  സംസ്കൃത സാഹിത്യത്തിൽ (1878) ഒരു പ്രായോഗിക ഇംഗ്ലീഷ്-സംസ്കൃത നിഘണ്ടു (ഭാഗം I, II, III) (1877–80) ഹയർ സംസ്കൃത വ്യാകരണം: ലിംഗഭേദവും വാക്യഘടനയും (1879) ഇന്ത്യയുടെ പുരാതന ഭൂമിശാസ്ത്രം (1880) കൽക്കട്ട സർവകലാശാലയിലെ സംസ്‌കൃതം വായിക്കുന്ന ബിരുദധാരികളുടെ കൂട്ടാളി (1878) ബംഗാളിലെ എല്ലാ ഭാഷാഭേദങ്ങളുടെയും സമഗ്രമായ നിഘണ്ടു താരതമ്യം.
അനുജ അകത്തൂട്ട്
{PU|Anuja Akathoot}}
2018 ലെ കേന്ദ്ര സാഹിത്യ അക്കാദമി യുവ പുരസ്കാരം ലഭിച്ച മലയാള കവയത്രിയാണ് അനുജ അകത്തൂട്ട് .
അമ്മ ഉറങ്ങുന്നില്ല എന്ന കവിതാ സമാഹാരത്തിനായിരുന്നു പുരസ്കാരം.
1987 ൽ എറണാകുളം, മൂവാറ്റുപ്പുഴയിൽ ജനിച്ചു.
പായിപ്ര രാധാകൃഷ്ണന്റെയും എഴുത്തുകാരി നളിനി ബേക്കലിന്റെയും മകളാണ്.
തൃശൂർ സേക്രഡ് ഹാർട്ട്, മൂവാറ്റുപ്പുഴ ലിറ്റിൽ ഫ്ളവർ, സെൻറ് അഗസ്റ്റ്യൻസ് ഹയർ സെക്കണ്ടറി എന്നിവിടങ്ങളിൽ സ്കൂൾ വിദ്യാഭ്യാസം.
കേന്ദ്രസാഹിത്യ അക്കാദമി നടത്തിയ യുവ എഴുത്തുകാരികളുടെ ദേശീയ ക്യാമ്പിൽ 2009 ൽ പങ്കെടുത്തു.
ഡൽഹി ഇന്ത്യൻ അഗ്രികൾച്ചറൽ സ്റ്റാറ്റിസ്റ്റിക്സ് റിസർച്ച് ഇൻസ്റ്റിറ്റ്യൂട്ടിൽ ശാസ്ത്രജ്ഞയായി ജോലി ചെയ്യുന്നു.
ഐ.ആർ.എസിൽ ഒന്നാം റാങ്ക് ലഭിച്ചിട്ടുണ്ട്.
കേരള വെറ്റിനറി സർവകലാശാലയിലെ അസി.
പ്രൊഫസർ മുഹമ്മദ് അസ്ലമാണ് ഭർത്താവ്.
കൃതികൾ പൊതുവാക്യസമ്മേളനം (കഥകൾ).
അരോമയുടെ വസ്ത്രങ്ങൾ (കഥകൾ) അമ്മ ഉറങ്ങുന്നില്ല (കവിതകൾ) പുരസ്കാരങ്ങൾ കേന്ദ്ര സാഹിത്യ അക്കാദമി യുവ പുരസ്കാരം (2019) തിരൂർ തുഞ്ചൻ സ്മാരക സമിതിയുടെ കവിതാപുരസ്ക്കാരം ഗീതാഹിരണ്യൻ സ്മാരക പുരസ്കാരം, അവലംബം ↑ {{ cite web }} : External link in | website= ( help ) ↑ {{ cite web }} : External link in | website= ( help ) ↑ പുറം കണ്ണികൾ അനുജ അകത്തൂട്ട്
അനുദ്രുതം
അർധചന്ദ്ര (υ) സംജ്ഞയുള്ളതും ഒരക്ഷരകാലം മാത്രം സമയദൈർഘ്യമുള്ളതും കൈപ്പത്തി കമഴ്ത്തി ഒന്നടിക്കുന്നതുമായ താളാംഗമാണ് അനുദ്രുതം .
സംഗീതത്തിന്റെ മാതാവ് ശ്രുതിയും പിതാവ് ലയവും ( താളം ) ആണെന്നാണ് സങ്കല്പം.
കാലം, മാർഗം, ക്രിയ, അംഗം, ഗ്രഹം, ജാതി, കള, ലയം, യതി പ്രസ്താരം എന്നീ ദശപ്രമാണങ്ങളിൽ നാലാമത്തേതായ അംഗം താളത്തിന്റെ അവയവമാണ്.
ഷഡംഗം എന്ന പേരിൽ പ്രചാരമുള്ള ആറ് അംഗങ്ങളിൽ ആദ്യത്തേതാണ് അനുദ്രുതം.
മറ്റ് അഞ്ചെണ്ണം ദ്രുതം, ലഘു, ഗുരു, പ്ലുതം, കാകപാദം എന്നിവയാണ്.
ഇവയിൽ അനുദ്രുതം, ദ്രുതം, ലഘു എന്നീ അംഗങ്ങൾ മാത്രമേ സപ്തതാളങ്ങളിൽ പ്രയോഗിക്കുന്നുളളു.
എന്നാൽ, 108 താളങ്ങളിൽ ഈ ആറ് അംഗങ്ങളും പ്രയോഗിക്കുന്നുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുദ്രുതം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അറവങ്കര ഇംഗ്ലീഷ് വിലാസം https://ml.wikipedia.org/wiki/Aravankara അറവങ്കര
മലപ്പുറം ജില്ലയിൽ പൂക്കോട്ടൂർ പഞ്ചായത്തിൽ സ്ഥിതി ചെയ്യുന്ന ചെറു പട്ടണമാണ് അറവങ്കര .
നാഷണൽ ഹൈവേ 213 കോഴിക്കോട് പാലക്കാട് റോഡിൽ മലപ്പുറത്തു നിന്നും ഒൻപതു കിലോമീറ്റർ മാറിയാണ് അറവങ്കര.
അറവങ്കരയെ പ്രധാനമായും നാലുഭാഗങ്ങളായി അറിയപ്പെടുന്നു.
അറവങ്കര പഞ്ചായത്തു പടി, അറവങ്കര അങ്ങാടി, അറവങ്കര സ്കൂൾപടി, അറവങ്കര ന്യൂ ബസാർ എന്നിവയാണ് അവ.
പൂക്കോട്ടൂർ പഞ്ചായത്തിലെ പന്ത്രണ്ടാം വാർഡ് ഉൾപെടുന്ന പ്രദേശമാണ് അറവങ്കര.
മുഹമ്മദ് വടക്കേകണ്ടി  ആണ് വാർഡ് മെമ്പർ.
പൂക്കോട്ടൂർ ഗ്രാമപഞ്ചായത്തിന്റെ ഭരണസിരാകേന്ദ്രം സ്ഥിതിചെയ്യുന്നത് അറവങ്കരയിലാണ്.
പഞ്ചായത്തിലെ പ്രധാന പ്രാഥമികാരോഗ്യ കേന്ദ്രവും ഗവൺമെന്റ് ഹയർ സെക്കൻഡറി സ്കൂളും മൃഗാശുപത്രിയും സ്ഥിതിചെയ്യുന്നതും അറവങ്കരയിലാണ്.
പൂക്കോട്ടൂർ സർവീസ് സഹകരണ ബാങ്കിന്റെ ഈവനിംഗ് ബ്രാഞ്ച് ന്യൂബസാറിൽ പ്രവർത്തിക്കുന്നു.
അറവങ്കര ന്യൂ ബസാർ അറവങ്കര ന്യൂ ബസാർ
അറവങ്കരയുടെ പടിഞ്ഞാറേ അറ്റമാണ് ന്യൂ ബസാർ .
പഞ്ചായത്തിലെ പ്രധാന ആശുപത്രി അറവങ്കര ന്യൂബസാറിനു തെക്കുവശത്ത് ചെറുവെള്ളൂർ റോഡിലാണ്  സ്ഥിതി ചെയ്യുന്നത്.
പൂക്കോട്ടൂർ പഞ്ചായത്തിൽ ഏറ്റവും കൂടുതൽ അന്യസംസ്ഥാന തൊഴിലാളികൾ ജോലി ചെയ്യുന്നതും താമസിക്കുന്നതും ഈ പ്രദേശത്താണ്.
ഫാൻസി ചെരുപ്പ് നിർമ്മാണവുമായി ബന്ധപ്പെട്ടാണ് കൂടുതൽ അന്യസംസ്ഥാന തൊഴിലാളികൾ ജോലി ചെയ്യുന്നത്.
Pookkottur Gov Higher Secondary School പ്രധാന ഗവൺമെന്റ് സ്ഥാപനങ്ങൾ പൂക്കോട്ടൂർ ഗ്രാമ പഞ്ചായത്ത് ഓഫീസ് കൃഷി ഭവൻ മൃഗാശുപത്രി ഗവ: ഹയർ സെക്കണ്ടറി സ്കൂൾ പ്രൈമറി ഹെൽത്ത് സെന്റർ കുടുംബശ്രീ ഓഫീസ് അക്ഷയ സെന്റർ ജി.എൽ.പി.എസ്. പൂക്കോട്ടൂർ ഓൾഡ് പൂക്കോട്ടൂർ സർവീസ് സഹകരണ ബാങ്ക് (ഈവനിംഗ് ബ്രാഞ്ച്) മത സ്ഥാപനങ്ങൾ റഫീഖുൽ ഇസ്ലാം സംഘം ജുമാ മസ്ജിദ് അറവങ്കര നൂറുൽ ഇസ്ലാമിയ ഹയർ സെക്കണ്ടറി മദ്രസ അറവങ്കര സുന്നി മസ്ജിദ് ന്യൂബസാർ അറവങ്കര മദ്രസത്തുൽ മുഹമ്മദിയ ന്യൂബസാർ മസ്ജിദുൽ ബദർ ന്യൂബസാർ സന്നദ്ധ സംഘടനകൾ മുസ്ലിം റിലീഫ് കമ്മറ്റി അറവങ്കര ബൈറുഹ റിലീഫ് സെൽ ചാരിറ്റബിൾ ട്രസ്റ്റ് അറവങ്കര ചിത്ര സഞ്ചയം Pookkottur Gov Higher Secondary School നിറപൊലി മലബാർ കാർഷികോൽസവം പൂക്കോട്ടൂർ 2013 അറവങ്കര ന്യൂബസാർ
അറയ്ക്കൽ രാജവംശം ഇംഗ്ലീഷ് വിലാസം https://ml.wikipedia.org/wiki/Arakkal_kingdom ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Flag of Arakkal from 18th century onwards
കണ്ണൂർ കേന്ദ്രമായി നിലവിലുണ്ടായിരുന്ന കേരളത്തിലെ ഏക മുസ്‌ലിം രാജവംശമാണ് അറയ്ക്കൽ രാജവംശം .
(കണ്ണൂർ രാജവംശം, കണ്ണൂരിന്റെയും ലക്ഷദ്വീപുകളുടെയും സൽത്തനത്ത് എന്നീ പേരുകളിലും അറിയപ്പെട്ടിരുന്നു).
കേരളത്തിലെ ഒരേ ഒരു മുസ്‌ലിം രാജവംശം അറയ്ക്കൽ രാജവംശമായിരുന്നു.
മരുമക്കത്തായ സമ്പ്രദായമാണ് ഇവർ പിന്തുടർന്ന് പോന്നത്.
അധികാരി അതു സ്ത്രീയാണെങ്കിൽ അറയ്ക്കൽ ബീവി എന്നും പുരുഷനാണെങ്കിൽ അലി രാജ എന്നുമുള്ള സ്ഥാനപ്പേരിലാണ് അറിയപ്പെട്ടിരുന്നത്.
കണ്ണൂർ നഗരത്തിന്റെ ആധിപത്യവും വടക്കേമലബാറിലെ കുരുമുളകിന്റെയും ഏലത്തിന്റെയും വാണിജ്യകുത്തകയും ഏറെക്കാലം അറയ്ക്കൽ കുടുംബക്കാർക്കായിരുന്നു.
1772-ൽ ഡച്ചുകാരിൽ നിന്നും കണ്ണൂർ കോട്ട കരസ്ഥമാക്കി.
ബ്രിട്ടീഷുകാരുമായി ബീവി ഉണ്ടാക്കിയ കരാർ പ്രകാരം മിനിക്കോയി, അമേനി, ലക്ഷദ്വീപ് എന്നിവ ബ്രിട്ടീഷ് ആധിപത്യത്തിലായി.
ബീവി പിന്നീട് ബ്രിട്ടീഷുകാരിൽ നിന്ന് അടുത്തൂൺ പറ്റി.
പരമ്പരാഗതമായി പറഞ്ഞുപോരുന്ന മറ്റൊരു കഥ 11-ാം ശ.
-ത്തിലോ 12-ാം ശ.
-ത്തിലോ കോലത്തിരിയുടെ നായർ പ്രധാനികളിൽ ഒരാളും മന്ത്രിയാ‍യ അരയൻ കുളങ്ങര നായർ ഇസ്ലാം മതത്തിൽ ചേരുകയും മുഹമ്മദലി എന്ന പേരു സ്വീകരിക്കുകയും, കോലത്തിരി കോവിലകത്തെ ഒരു രാജകുമാരിയുമായി പ്രേമബദ്ധരാകുകയും ചെയ്തു.
അവരുടെ വിവാഹം രാജാവുതന്നെ നടത്തികൊടുക്കുകയും, രാജകീയ ആഡംബരങ്ങളോടെ ഒരു കൊട്ടാ‍രം പണിയിച്ച് താമസിപ്പിക്കുകയും ചെയ്തു.
ഈ മുഹമ്മദലിയുടെ പിൻഗാമികളിൽ പലരും കോലത്തിരിയുടെ സചിവന്മാരെന്ന നിലയിൽ സേവനം അനുഷ്ഠിച്ചിരുന്നു എന്നും അവരാണ് മമ്മാലിക്കിടാവുകൾ എന്നു പിന്നീട് പ്രസിദ്ധരായിത്തീർന്നതെന്നും പറഞ്ഞുപോരുന്നുണ്ട്.
ഇനിയുമുള്ള കഥകളിൽ ചിലത് കോലത്തിരിവംശത്തിലെ ഒരംഗം ഇസ്ലാംമതം സ്വീകരിച്ചതിനുശേഷം സ്ഥാപിച്ചതാണ് ഈ രാജകുടുംബം എന്നും അതല്ല കോലത്തിരി വംശത്തിലെ ഒരു കന്യക കുളിച്ചുകൊണ്ടിരിക്കുമ്പോൾ കാൽ വഴുതി വെള്ളത്തിൽ വീണുവെന്നും വെള്ളത്തിൽ മുങ്ങിക്കൊണ്ടിരുന്ന ആ തമ്പുരാട്ടിയെ വഴിയേപോയ ഒരു മുസ്ലിം യുവാവ് രക്ഷിച്ചുവെന്നും തന്റെ ജീവൻ രക്ഷിച്ച ആ യുവാവിനെത്തന്നെ വിവാഹം കഴിക്കാൻ അവർ നിർബന്ധം പിടിച്ചുവെന്നും ഇങ്ങനെ ഉദ്ഭവിച്ചതാണ് അറയ്ക്കൽ രാജവംശം എന്നും ആണ്.
അവസാന ഭരണാദികർ
അറയ്ക്കൽ രാജകുടുംബത്തിന്റെ സ്ഥാപകൻ മുഹമ്മദ് അലി എന്നു പേരുള്ള ഒരു രാജാവായിരുന്നു.
മലബാർ മാനുവലിൽ ഡബ്ലിയു.
ലോഗൻ അറയ്ക്കൽ ഭരണാധിപന്മാരുടെ അതുവരെയുള്ള ഒരു പട്ടിക കൊടുത്തിട്ടുണ്ട്.
അതിൽ ആദ്യത്തെ അഞ്ചുപേർ: മുഹമ്മദ് അലി ഉസ്സാൻ അലി അലിമൂസ കുഞ്ഞിമൂസ അലിമൂസ എന്നിവരാണ്.
ഒടുവിലത്തെ രാജാവ് 1183-84-ൽ മാലദ്വീപ് കീഴടക്കിയതായും രേഖപ്പെടുത്തിയിട്ടുണ്ട്.
മറ്റു നാമങ്ങൾ
അറയ്ക്കൽ സ്വരൂപത്തിലെ ഭരണാധിപന്മാരെല്ലാംതന്നെ അലിരാജ എന്ന് അവരുടെ പേരിനോടുകൂടി ചേർത്തുപോന്നിരുന്നു.
ഇതു സംബന്ധമായും ചരിത്രകാരന്മാർക്കിടയിൽ അഭിപ്രായഭേദങ്ങളുണ്ട്.
കേരളത്തിലെ ആദ്യത്തെ മുസ്ലിം ഭരണാധികാരിയെന്നനിലയിൽ ആദിരാജാ എന്നും, കടലുകളുടെ അധിപതി എന്ന നിലയ്ക്ക് ആഴി രാജാ എന്നും, കുലീനനായ രാജാവെന്ന നിലയിൽ ആലി രാജായെന്നും , വംശസ്ഥാപകനായ മുഹമ്മദ് അലി എന്ന രാജാവിന്റെ നാമധേയം തുടർന്നുകൊണ്ട് അലി രാജായെന്നും പേരുണ്ടായതായിട്ടാണ് നാമവ്യാഖ്യാതാക്കൾ പറയുന്നത്.
ധർമപട്ടണത്തുനിന്നും മതപരിവർത്തനാനന്തരം ഈ കുടുംബം കണ്ണൂരിൽ താമസമാക്കി.
അവിടെ കോട്ടകൊത്തളങ്ങൾ പണിയുകയും പ്രാർഥനാലയങ്ങൾ നിർമ്മിക്കുകയും ചെയ്ത ഇവർ കണ്ണൂരിനെ ഒരു പ്രധാന തുറമുഖപട്ടണമാക്കാൻ ശ്രമിച്ചു.
ഇതിന്റെ ഫലമായി മധ്യകാല കേരളത്തിലെ വ്യാവസായിക-രാഷ്ട്രീയ തുറകളിൽ കണ്ണൂരിനും അറയ്ക്കൽ രാജവംശത്തിനും ഗണനീയമായ സ്ഥാനം ലഭിക്കുകയും ചെയ്തു.
കണ്ണൂരിന്റെ അഭിവൃദ്ധി ഈജിപ്ത് , ആഫ്രിക്ക , അറേബ്യ തുടങ്ങിയ രാജ്യങ്ങളുമായുള്ള വ്യാപാരസമ്പർക്കം കൊണ്ടായിരുന്നു.
കുരുമുളക് , കാപ്പി , ഏലം , വെറ്റില , അടയ്ക്ക , മരത്തടികൾ, കയറുത്പന്നങ്ങൾ മുതലായവ കയറ്റി അയയ്ക്കുന്നതിൽ സുപ്രധാനമായ പങ്ക് കണ്ണൂർ പട്ടണം വഹിച്ചിട്ടുണ്ട്.
കൊടുങ്കാറ്റും, പേമാരിയും കടൽക്ഷോഭവുമൊക്കെ ഉണ്ടായാലും സുരക്ഷിതമായി നങ്കൂരമടിച്ചു കിടക്കാവുന്ന സ്ഥലമായിരുന്നു കണ്ണൂർ തുറമുഖം.
വിദേശ കമ്പോളങ്ങൾ അങ്ങനെ കൈയടക്കുവാൻ സാധിച്ച അറയ്ക്കൽ സ്വരൂപത്തിനു മലബാറിന്റെ വിവിധ ഭാഗങ്ങളിൽനിന്നുള്ള മുസ്ലിം കച്ചവടക്കാരെയും നാവികരെയും കണ്ണൂരിലേക്കാകർഷിക്കുവാൻ കഴിഞ്ഞു.
കടൽവ്യാപാരവും നാവികബലവും ഉണ്ടായിരുന്നതിനാലായിരിക്കണം അറയ്ക്കൽ രാജാക്കന്മാരെ ആഴിരാജാക്കൾ എന്നു വിളിച്ചുപോന്നിരുന്നത്.
രാജ്യവികസനം
അറയ്ക്കൽ രാജവംശത്തിന്റെ പ്രധാന നേട്ടം അറബിക്കടലിൽക്കിടക്കുന്ന ദ്വീപസമൂഹങ്ങൾ തങ്ങളുടെ അധീനതയിൽ കൊണ്ടുവരുവാൻ കഴിഞ്ഞു എന്നതാണ്.
അറയ്ക്കൽ രാജ്യം അറബിക്കടലിൽ ഒരു കടൽക്കോയ്മ സ്ഥാപിക്കുകയായിരുന്നു.
മാലദ്വീപും ലക്ഷദ്വീപും കോലത്തിരിയിൽനിന്നും അറയ്ക്കൽ രാജാക്കന്മാർ വിലയ്ക്കു വാങ്ങിയതായിരിക്കാമെന്ന ഊഹത്തിനു വലിയ അടിസ്ഥാനമില്ല.
നാവിക മേധാവിത്വം ഉണ്ടായിരുന്നവർക്കു മാത്രമേ അറബിക്കടലിൽ കിടക്കുന്ന ഈ ദ്വീപുകൾ കീഴടക്കുവാൻ കഴിയുമായിരുന്നുള്ളു.
ദ്വീപസമൂഹങ്ങളുടെമേലുള്ള ഈ മേധാവിത്വം നിലനിർത്തുവാൻ ശക്തമായ നാവികബലംകൂടി ആവശ്യമായിത്തീർന്നതുകൊണ്ട് അക്കാര്യത്തിൽ ശ്രദ്ധിച്ച അറയ്ക്കൽ രാജാക്കന്മാർക്ക് കടലിന്റെയും ഉടമകളായി വാഴുവാൻ കുറേക്കാലത്തേക്കു കഴിഞ്ഞു.
മിനിക്കോയിയെയും ലക്ഷദ്വീപിനെയും വേർതിരിക്കുന്ന കടലിടുക്കിനെ മമ്മാലിച്ചാനൽ എന്നാണ് പോർച്ചുഗീസു രേഖകളിൽ വിശേഷിപ്പിച്ചിരിക്കുന്നത്.
എത്രമാത്രം പരമാധികാരം കടലുകളിൽ ആലി രാജായുടെ നാവികർക്കുണ്ടായിരുന്നുവെന്ന് ഇതിൽനിന്നും സ്പഷ്ടമാകുന്നു.
പോർച്ചുഗീസുകാരുടെ വരവോടുകൂടി ഈ നാവിക മേധാവിത്വം ചോദ്യം ചെയ്യപ്പെട്ടു.
വിദേശരാജ്യങ്ങളുമായുള്ള വ്യാപാരക്കുത്തകയും അല്പാല്പം നഷ്ടപ്പെടുവാൻ തുടങ്ങി.
പുത്തനായി രംഗപ്രവേശം ചെയ്ത ഈ യൂറോപ്യൻ ശക്തിയെ കടലുകളിൽവച്ചുതന്നെ നേരിടുവാൻ ഏറ്റവും ബലവത്തായ നാവികവ്യൂഹം സൃഷ്ടിച്ചതും നൂറ്റാണ്ടിനുമേൽ നീണ്ടുനിന്ന യുദ്ധങ്ങൾ നടത്തിയതും ആലിരാജായുടെ കുടുംബമായിരുന്നു.
തങ്ങളുടെ വ്യാപാര നിലനില്പിന് ഏറ്റവും ഹാനികരമായി വർത്തിച്ചിരുന്ന ശക്തി ആലി രാജവംശമാണെന്നു പോർച്ചുഗീസുകാർ മനസ്സിലാക്കിയതുകൊണ്ടാണ് സർവശക്തിയും സംഭരിച്ച് ഈ രാജവംശത്തിനെതിരെ അവർ നാവികയുദ്ധങ്ങൾ സംഘടിപ്പിച്ചത്.
1553-ൽ അവർ ലക്ഷദ്വീപിൽനിന്നും ആലി രാജായുടെ നാവികരെ പുറംതള്ളി ദ്വീപു കൈവശപ്പെടുത്തുകയുണ്ടായി.
പക്ഷേ, ഏതാനും വർഷങ്ങൾ മാത്രമേ അവർക്കു ദ്വീപിൽ പിടിച്ചുനില്ക്കുവാൻ കഴിഞ്ഞുളളൂ.
ആലി രാജായുടെ നാവികസേന പോർത്തുഗീസുകാരെ തോല്പിച്ചുകൊണ്ട് ഈ ദ്വീപ് തിരിച്ചുപിടിച്ചു.
പടയാളികളുടെയും നാവികരുടെയും ക്രൂരമായ നരഹത്യ ഷൈഖ് സൈനുദ്ദീൻ അദ്ദേഹത്തിന്റെ തുഹ്ഫത്തുൽ മുജാഹിദീൻ എന്ന ഗ്രന്ഥത്തിൽ വിവരിക്കുന്നുണ്ട്.
പോർച്ചുഗീസുകാരുടെ ശല്യം ശമിക്കാതായപ്പോൾ ബിജാപ്പൂരിലെ സുൽത്താൻ ആദിൽഷായോട് ആലി രാജാ സഹായമഭ്യർഥിച്ചു.
ബീജാപ്പൂർ-ഈജിപ്ഷ്യൻ നാവികവ്യൂഹങ്ങൾ ആലിരാജായെ സഹായിക്കുവാൻ മുന്നോട്ടുവരികയും അങ്ങനെ പോർച്ചുഗീസു മുന്നേറ്റത്തെ ചെറുത്തുനില്ക്കുവാൻ ആലി രാജായ്ക്കു കഴിയുകയും ചെയ്തു.
ഒന്നര നൂറ്റാണ്ടുകാലം നീണ്ടുനിന്ന ഈ നാവിക സംഘട്ടനങ്ങൾ ഒന്നുകൊണ്ട് മാത്രമാണ് പോർച്ചുഗീസുകാർക്ക് കേരളത്തിലും ഇന്ത്യയിലും ആധിപത്യം ഉറപ്പിക്കുവാൻ കഴിയാതെ പോയത്.
എന്നാൽ ഈ യുദ്ധങ്ങൾ വ്യാപാരവും വാണിജ്യവും നടത്തി മുന്നേറിക്കൊണ്ടിരുന്ന കണ്ണൂരിന്റെ സാമ്പത്തികഘടനയെ പ്രതികൂലമായി ബാധിക്കുകയും അറയ്ക്കൽ രാജവംശത്തിന്റെ വളർച്ചയെ വിഘാതപ്പെടുത്തുകയും ചെയ്തു.
വ്യാപാരബന്ധങ്ങൾ
പോർച്ചുഗീസുകാരെ പിൻതുടർന്നുവന്ന ഡച്ചുകാർ ആലി രാജവംശവുമായുള്ള സുഹൃദ്ബന്ധം ആദ്യം മുതല്ക്കുതന്നെ സുദൃഢമാക്കിയിരുന്നു.
പോർച്ചുഗീസുകാരുടെ ശത്രുക്കളായിരുന്നു ഇരുകൂട്ടരും എന്നതാണ് ഈ മൈത്രീബന്ധത്തിന് ആക്കംകൂട്ടിയ വസ്തുത.
പോർച്ചുഗീസുകാർക്കെതിരായി ഡച്ചുകാരെ സഹായിക്കുകയും കച്ചവടത്തിനാവശ്യമായ സഹായസഹകരണങ്ങൾ അവർക്കു ചെയ്തുകൊടുക്കുകയും ചെയ്തത് ആലി രാജാക്കന്മാരായിരുന്നു.
1663-ൽ കണ്ണൂർ നഗരത്തിനു തൊട്ടുണ്ടായിരുന്ന പോർച്ചുഗീസുകാരുടെ കോട്ട ഡച്ചുകാർ കീഴടക്കി.
ഫോർട്ട് ഏൻജലോ എന്നായിരുന്നു കോട്ടയുടെ പേർ.
ഈ കോട്ടയെക്കുറിച്ചും ആലി രാജായുടെ ആസ്ഥാനമായ കണ്ണൂർ നഗരത്തെക്കുറിച്ചും ഹാമിൽട്ടനും ബലാഡ്യൂവും മറ്റു സഞ്ചാരികളും ഒട്ടേറെ വിവരണങ്ങൾ നല്കിയിട്ടുണ്ട്.
1664 ഫെബ്രുവരി 11-നു ഒപ്പുവച്ച ഒരു ഉടമ്പടി അനുസരിച്ച് ഡച്ചുകാരും അറയ്ക്കൽ സ്വരൂപവും തമ്മിൽ സൗഹൃദവും കച്ചവടബന്ധവും സ്ഥാപിതമായി.
എന്നാൽ കൊച്ചിരാജാവിന്റെയും സാമൂതിരിയുടെയും രാജ്യങ്ങളിൽനിന്നും കുരുമുളകും മറ്റു സുഗന്ധദ്രവ്യങ്ങളും സംഭരിക്കുന്നതിൽനിന്ന് ആലി രാജായെ വിലക്കിയിരുന്നതുമൂലം ഇദ്ദേഹം ഈ ഉടമ്പടി തികച്ചും മാനിച്ചിരുന്നില്ല.
അതേകൊല്ലം മാർച്ച് 13-ന് ആലി രാജായുമായി ഡച്ചുകാർ മറ്റൊരു കരാറുണ്ടാക്കി.
എങ്കിലും സംഭരിക്കാവുന്ന കുരുമുളക് മുഴുവൻ ഡച്ചുകാർക്കു നല്കി അവരെ പോഷിപ്പിക്കുന്നതിനുപകരം ഭൂരിഭാഗവും തന്റെ നിയന്ത്രണത്തിൽ തന്നെ വിദേശത്തേക്കു കയറ്റി അയയ്ക്കുകയാണ് ആലിരാജാ ചെയ്തത്.
ഇതുമൂലം ഡച്ചുകാർ പ്രതീക്ഷിച്ചിരുന്ന ലാഭം അവരുടെ കണ്ണൂർ പണ്ടകശാലയിൽ നിന്നും ലഭിക്കുകയുണ്ടായില്ലെന്നു മലബാർതീരത്തെ ഡച്ചുകാരുടെ ഭരണത്തെപ്പറ്റി അതതു കാലത്തെ ഗവർണർമാർ എഴുതിയിട്ടുള്ള മെമ്മോറാണ്ടങ്ങളിൽനിന്നും മനസ്സിലാക്കാം.
പതിനെട്ടാം നൂറ്റാണ്ടിലെ രാഷ്ട്രീയ സാഹചര്യങ്ങൾ
അയൽരാജ്യമായ കോലത്തിരി രാജവംശവുമായി പലപ്പോഴും സുഹൃദ്ബന്ധമാണ് അറയ്ക്കൽ രാജവംശം പുലർത്തിപ്പോന്നിട്ടുള്ളത്.
അറയ്ക്കൽ സ്വരൂപത്തിലെ മമ്മാലിക്കിടാവുകൾ കോലത്തിരി രാജാക്കന്മാരുടെ പ്രധാന കാര്യസ്ഥന്മാരായിരുന്നു.
അവരുടെ കച്ചവടവും നാവികപ്രവർത്തനങ്ങളും നിയന്ത്രിച്ചിരുന്നത് ഇവരാണ്.
എന്നാൽ യൂറോപ്യൻ ശക്തികളുടെ രംഗപ്രവേശത്തോടുകൂടി കേരളത്തിലുടനീളം നാട്ടുരാജാക്കന്മാരുടെ നയപരിപാടികളിലും മാറ്റങ്ങളുണ്ടായി.
കുടിപ്പക തീർക്കുവാനുള്ള വ്യഗ്രതയോടെ നാട്ടുരാജാക്കന്മാർ വിദേശശക്തികളുടെ സഹായത്തിനു മുന്നോട്ടു നീങ്ങി.
ഈ പരിതഃസ്ഥിതിയിൽ പോർച്ചുഗീസുകാരോട് പൊരുതി നിന്നിരുന്ന അറയ്ക്കൽ രാജാക്കന്മാർക്ക് അവരുടെ സഹായികളായിരുന്ന നാട്ടുരാജാക്കന്മാരെയും എതിർക്കേണ്ടതായി വന്നുകൂടി.
18ആം ശതകത്തിന്റെ ഉത്തരാർധമായപ്പോഴേക്കും ഫ്രഞ്ചുകാരും ഇംഗ്ലീഷുകാരും യഥാക്രമം മാഹിയിലും തലശ്ശേരിയിലും കച്ചവടകേന്ദ്രങ്ങൾ സ്ഥാപിച്ചു; കോലത്തിരി , സാമൂതിരി മുതലായ രാജാക്കന്മാരുമായി നേരിട്ടു ബന്ധം പുലർത്താൻ തുടങ്ങിയിരുന്നു.
കച്ചവടത്തിനു കൂടുതൽ പ്രാധാന്യം കൊടുത്തിരുന്ന അറയ്ക്കൽ സ്വരൂപത്തിന് ഇതും ഒരു പുതിയ ഭീഷണിയായിത്തീർന്നു.
മലബാറിലെ മുസ്ലിങ്ങൾ ആകമാനം തങ്ങളുടെ രക്ഷാകേന്ദ്രമായി കണ്ണൂരിനെ കണക്കാക്കിയിരുന്നതും മറ്റു മലയാളി രാജാക്കന്മാർക്ക് അരോചകമായിത്തീർന്നു.
ഇങ്ങനെ കേരളത്തിലെ നാട്ടുരാജാക്കന്മാരും വിദേശശക്തികളും ചേർന്ന് ഒരു ഭാഗത്തും അറയ്ക്കൽ രാജവംശം മറുഭാഗത്തുമായി തുടരെത്തുടരെ സംഘട്ടനങ്ങൾ നടന്നുകൊണ്ടിരുന്ന അവസരത്തിലാണ് മൈസൂറിൽ ഹൈദർ അലി (1722-82) അധികാരത്തിൽവന്നത്.
കോലത്തിരി വംശത്തിലെ ഇളയ രാജാവായ കാപ്പു തമ്പാനും ആലി രാജായും ചേർന്ന് ഈ സന്ദർഭത്തിൽ ഹൈദർ അലിയെ മലബാറിലേക്കു ക്ഷണിച്ചു.
തന്റെ അധികാരസീമ വിപുലമാക്കുവാൻ ലഭിച്ച ഈ അവസരം ഉപയോഗിച്ചാണ് 1766-ൽ ഹൈദർ അലി മലബാർ ആക്രമണത്തിനു പുറപ്പെട്ടത്.
ആലി രാജാ ഇരുപതിനായിരത്തോളം കാലാൾപ്പടയും തന്റെ നാവികശക്തിയും സമാഹരിച്ചുകൊണ്ട് ഹൈദർ അലിയുടെ ആക്രമണത്തെ സഹായിക്കുകയും മലബാർ കീഴടക്കുകയെന്ന ഹൈദർ അലിയുടെ ലക്ഷ്യത്തിനുവേണ്ടി പ്രവർത്തിക്കുകയും ചെയ്തു.
മലബാർ കീഴടക്കിയ ഹൈദർ അലി ചിറയ്ക്കൽ രാജ്യത്തിന്റെ ഭരണനേതൃത്വം ആലി രാജായെ ഏല്പിക്കുകയും അദ്ദേഹത്തിന്റെ സഹോദരനെ അറബിക്കടലിലെ മൈസൂർ നാവികപ്പടയുടെ അധിപനായി നിയമിക്കുകയുമുണ്ടായി.
കോലത്തിരി രാജാവ് 1774-ൽ തിരുവിതാംകൂറിൽനിന്നും മടങ്ങിവന്ന് തന്റെ രാജ്യത്തിന്റെ ഭരണം തിരിച്ചേല്പിക്കണമെന്നും കപ്പം കൃത്യമായി നല്കാമെന്നും ഹൈദർ അലിയെ ബോധിപ്പിച്ചതിന്റെ അടിസ്ഥാനത്തിൽ ആലി രാജായെ മാറ്റി ചിറയ്ക്കൽ രാജാവിന് സ്ഥാനം ഏല്പിച്ചുകൊടുക്കുകയും ചെയ്തു.
1766 മുതൽ 90 വരെയുള്ള കാലയളവിൽ മൈസൂർ അധിപതികളുടെ ഉറ്റ സുഹൃത്തെന്ന നിലയ്ക്ക് മലബാർ പ്രദേശത്തെ അപ്രതിരോധ്യശക്തിയായി ഇതിനിടയിൽ അറയ്ക്കൽ സ്വരൂപം വളർന്നുകഴിഞ്ഞിരുന്നു.
എന്നാൽ മൈസൂറിന്റെ രാഷ്ട്രീയഭാഗധേയം മാറിക്കൊണ്ടിരുന്നതിനനുസരിച്ച് അറയ്ക്കൽ സ്വരൂപത്തിന്റെ ശക്തിക്കും മാറ്റം സംഭവിച്ചുവന്നു.
രണ്ടും മൂന്നും മൈസൂർ യുദ്ധങ്ങളിൽ ഇംഗ്ലീഷുകാരുടെ ശക്തമായ ആക്രമണത്തിൽ പ്പെട്ട് കണ്ണൂർ രാജസ്ഥാനത്തിന്റെ അടിത്തറയ്ക്കുതന്നെ ഇളക്കം തട്ടുകയുണ്ടായി.
ഈ രണ്ടു പ്രാവശ്യവും കണ്ണൂർ കോട്ട കീഴടക്കുവാൻ വളരെ പ്രയാസപ്പെട്ടിട്ടാണെങ്കിലും ഇംഗ്ലീഷുകാർക്കു കഴിഞ്ഞു.
മൂന്നാം മൈസൂർ യുദ്ധത്തിന്റെ ആരംഭത്തിൽ (1790) തന്നെ ആബർ ക്രോമ്പിയുടെ സൈന്യം കണ്ണൂർ കീഴടക്കുകയും ഭരണാധികാരിണിയായിരുന്ന ബീവിയുമായി ഉടമ്പടിയിൽ ഏർപ്പെടുകയും ചെയ്തു.
യുദ്ധത്തിനുശേഷം മലബാർ ഇംഗ്ലീഷുകാരുടെ അധീനതയിലായപ്പോൾ അറയ്ക്കൽ രാജവംശവും ഇംഗ്ലീഷ് മേധാവിത്വത്തിന്റെ കീഴിലമർന്നു.